Itxaso Erasun Gorostidi

Itxaso Erasun Gorostidi (Zizurkil, Gipuzkoa, 1999) pilotaria da, atzelaria. Palan jardun zuen eta 2023an Emakume Master Cup zirkuitura jauzia egin zuen. 

2024an urte biribila egin zuen Binakakoan (txapelketa nagusia irabazi, Antiguoko txapelketa eta San Mateo torneoa ere bai), eta 2025ean, sanferminetan gailenduta eta Lau eta Erdikoan apustua egin zuen, bere sasoi ona berretsita, Plazandreak txapelketako Lau eta Erdiko txapela jaztea lortu zuen, finalean Amaia Aldai dimoztarra bezalako espezialista mendean hartuta (18-9).

2025eko uztailaren 21ean Bilboko Esperantza pilotalekuan Plazandreak txapelketa irabazi zuen, esku huskako Lau eta Erdikoan, ezustekoa emanda.

 Bizitza 
Pilotalekuan hazi da. Kirolari sena oso barneratua daukan etxe batean jaioa da —aita Juan Manuel Erasun segalaria eta aizkolaria izan zen, eta neba, Jon, pilotaria—. 

 Pilotari ibilbidea 
Palan jardun ostean, 2023an esku huskakoan hasi zen.

2024ko martxoan jokatu zuen bere lehen final handia Olatz Arrizabalaga aurrelari gernikarrarekin eta txapelak jantzi zituzten Arrasaten Binakako Laboral Kutxa Masterreko txapel moreak Maddalen Etxegarai-Enara Gaminde bikotetari 22-16 irabazita Uarkape frontoi morean jokatutako finalean, ia goraino bete zena 950 ikuslerekin.

2024ko irailean, Goiuri Zabaleta leitzarra eta Itxaso Erasun emakumezkoen San Mateo txapeldunak izan ziren 7-22  Amaia Aldai-Andrea Capellán bikoteari Logroñoko Adarraga pilotalekuko finalean irabazita.

2024ko azaroan, Master Cupeko Lau eta Erdiko Txapelketako finalerdiak Erasun-Zabaleta bikoteak Arrillaga-Aldai bikoteari irabazi eta finalean txapela jantzi zuten 22-16 irabazita Maddalen Etxegarai eta Enara Gaminderi. Uarkape pilotalekua lepo bete zen emakumeen finala gertutik jarraitzeko.

2025eko uztailean, Goiuri Zabaleta eta Itxaso Erasun izan ziren San Fermin Txapelketako txapeldunak, Laia Salsamendi eta Nora Mendizabal  bikoteari 22-19 irabazita. Eta, hilabete horretan bertan, Plazandreak saioko lau eta erdiko finalean 18-9 irabazi zion Amaia Aldairi, lau eta erdiko espezialistarik handienetako bati, Bilboko Esperantza pilotalekuan. 

 Euskal selekzioa 
2025ean, lehenbiziko aldiz Lau eta Erdiko txapelketa egongo da Nazioen Ligan. Euskal Selekzioaren aurreaukeraketan aukeratuetako bat izan zen Itxaso Erasun. 2024an Maddalen Etxegarai oñatiar aurrelaria izan zuen euskal selekzioko bikotekide.

 Bestelakoak 
Euskal Pilota Federazioko gonbitea jaso zuen lau urtean partaide izateko eta emakumeen aldeko lanak egiteko: berdintasunari begira, emakume pilotaren garapeneko alorrak...

 Erreferentziak 

 Kanpo estekak 

Kategoria:Zizurkildarrak
Kategoria:Emakume pilotariak
Kategoria:Gipuzkoako pilotariak